Na osnovu čl. 133 Zakona o tržištu kapitala (“Sl. Glasnik RS”, br. 129/2021) i čl. 329. stav 1. tačka 5), čl. 478, 479. stav 1. tačka 1), a u skladu sa čl. 481. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021) Skupština akcionara društva Galeb-Metaloplastika, ul. Pocerska 111, matični broj: 07116284, na svojoj redovnoj sednici održanoj dana 11.06.2024. godine, donela je sledeću:

**ODLUKA**

**O povlačenju akcija sa regulisanog tržišta**

**Član 1.**

Povlače se akcije sa regulisanog tržišta - segment trgovanja Open market i to 163.621 običnih akcija, nominalne vrednosti 500,00 dinara, CFI kod: ESVUFR, ISIN broj: RSLGAMEE67848, izdavaoca METALOPRERAĐIVAČKO PREDUZEĆE GALEB-METALOPLASTIKA AD, ŠABAC, matični broj: 07116284 (u daljem tekstu: Društvo).

Povlačenjem akcija sa regulisanog tržišta - segment trgovanja Open market, Društvu prestaje svojstvo javnog društva i biće izbrisano iz Registra javnih društava koje vodi Komisija za hartije od vrednosti.

**Član 2.**

Konstatuje se da su ispunjeni kumulativni uslovi za isključenje akcija sa regulisanog tržišta Beogradske berze u skladu sa čl. 133 Zakona o tržištu kapitala, odnosno da:

* Društvo ima manje od 10.000 akcionara;
* u periodu od tri meseca koji prethodi danu donošenja odluke o sazivanju sednice skupštine akcionara na kojoj će se odlučivati o povlačenju akcija sa Open marketa, ukupno ostvareni obim prometa akcija Društva iznosi manje od 0,5% od ukupno izdatog broja akcija;
* u najmanje jednom mesecu iz gore pomenutog perioda, ostvareni mesečni obim prometa akcija Društva je iznosio manje od 0,05% od ukupno izdatog broja akcija.

**Član 3.**

Društvo daje neopozivu izjavu kojom se obavezuje da će od nesaglasnih akcionara, a na njihov zahtev, otkupiti akcije uz odgovarajuću naknadu predviđenu Zakonom o privrednim društvima, odnosno da će ukoliko ne bude nesaglasnih akcionara, o tome dati pisanu izjavu.

**Član 4.**

Ovlašćuju se nadležne službe Društva da izvrše registraciju ove odluke u Agenciji za privredne registre u skladu sa Zakonom o registraciji.

**Član 5.**

Ovlašćuje se ostali zastupnik Društva da može lično ili preko punomoćnika podneti zahtev Beogradskoj Berzi za povlačenje akcija sa regulisanog tržišta kao i zahtev Komisiji za hartije od vrednosti za prestanak svojstva javnog društva, odnosno da preduzme sve potrebne mere i aktivnosti pred nadležnim organima radi sprovođenja ove odluke.

**Član 6.**

Ova odluka se usvaja 3/4 većinom od ukupnog broja izdatih akcija Društva i stupa na snagu davanjem pisane izjave predsednika Odbora direktora da su svi nesaglasni akcionari u celosti isplaćeni za vrednost svojih akcija u skladu sa Zakonom o privrednim društvima odnosno davanjem Izjave da nije bilo nesaglasnih akcionara.

**Član 7.**

Ovlašćuje se i zadužuje ostali zastupnik Društva, da u slučaju potrebe, izvrši tehničke ispravke i usaglašavanje ove Odluke sa zahtevima nadležnih organa, a u cilju njene uspešne realizacije.

**Predsednik Skupštine akcionara**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_