**PREDLOG**

Na osnovu čl. 329. stav 1. tačka 5), čl. 478, 479. stav 1. tačka 1), a u skladu sa čl. 481. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021, u daljem tekstu: Zakon) i čl. 7. Statuta akcionarskog društva Galeb-Metaloplastika, ul. Pocerska 111, matični broj: 07116284, PIB: 100109493, Skupština akcionara na redovnoj sednici, održanoj dana 11.06.2024. godine, donela je sledeću:

**ODLUKA**

**O promeni pravne forme**

**Član 1.**

METALOPRERAĐIVAČKO PREDUZEĆE GALEB-METALOPLASTIKA AD, ŠABAC, sa sedištem u Šapcu, ul. Pocerska 111, registrovano u Registru privrednih subjekata pri Agenciji za privredne registre Republike Srbije, br.reg.uloška 1-30-00 Trgovinskog suda u Valjevu , sa matičnim brojem : 07116284 i PIB: 100109493 (u daljem tekstu Galeb-Metaloplastika ad), menja pravnu formu i organizuje se kao društvo sa ograničenom odgovornošću (u daljem tekstu: Društvo).

**Član 2.**

Nakon promene pravne forme novo poslovno ime Društva glasi:

**GALEB ITS DOO ŠABAC**

Skraćeno poslovno ime Društva glasi:

**GALEB ITS DOO**

Sedište društva je na adresi: Pocerska 111, Šabac

Nakon promene pravne forme pretežna delatnost Društva ostaje ista: 2591 - Proizvodnja čeličnih buradi i slične ambalaže.

**Član 3.**

Društvo ispunjava sve Zakonom propisane uslove za promenu pravne forme u društvo sa ograničenom odgovornošću, a posebno ispunjava uslove u pogledu minimalnog osnovnog kapitala Društva.

**Član 4.**

Društvo ispunjava sve pretpostavke za sprovođenje popstpka promene pravne forme, jer je Odbor direktora utvrdio i dostavio Skupštini akcionara sledeća akta i dokumenta radi usvajanja:

1. predlog odluke o promeni pravne forme Društva, koji se dostavlja Registru privrednih subjekata, radi objavljivanja na internet stranici registgra najmanje 60 dana pre dana održavanja sednice skupštine na kojoj se donosi odluka o promeni pravne forme;
2. predlog izmene Osnivačkog akta Društva radi usklađivanja sa odredbama Zakona koje se odnose na društva sa ograničenom odgovornošću;
3. predlog Odluke kojom se imenuju članovi organa Društva ;
4. izveštaj o potrebi sprovođenja postupka promene pravne forme, koji obavezno sadrži:
5. objašnjenje pravnih posledica promene pravne forme;
6. razloge i analizu očekivanih efekata promene pravne forme;
7. obrazloženje srazmere konverzije akcija u udele;
8. detaljno obaveštenje o pravu člana Društva da bude nesaglasan sa odlukom o promeni pravne forme Društva u smislu člana 481. zakona.

**Član 5.**

Danom registracije promene pravne forme pri Ageniciji za privredne registre, ne prestaje pravni subjektivitet Galeb-Metaloplastika ad, već Društvo postaje univerzalni sukcesor Galeb-Metaloplastika ad, te između ostalog preuzima celokupnu imovinu, prava, obaveze i odgovornosti Galeb-Metaloplastika ad, a sudski, upravni i drugi postupci protiv Galeb-Metaloplastika ad, nastavljaju se protiv Društva. Drštvo zadržava sva prava i obaveze koje je, do dana registracije promene pravne forme, Galeb-Metaloplastika ad stekla prema klijentima i trećim licima i za preuzete obaveze odgovara celokupnom imovinom Društva.

**Član 6.**

Na dan donošena ove Odluke visina osnovnog kapitala Galeb-Metaloplastika ad, koji je upisan u Registru privrednih subjekata i Cenralnom registru, depou i klirinug hartija od vrednosti, iznosi ukupno 81.810.500,00 RSD novčanog kapitala, koji je podeljena na 163.621 običnih akcija, koje nose oznake CFI kod: ESVUFR, ISIN broj: RSLGAMEE67848, pojedinačne nominalno vrednosti 500,00 dinara. Upisani kapital je u celosti uplaćen, i to dana 30.06.2009. godine.

Danom promene pravne forme sve akcije koje je izdala Galeb-Metaloplastika ad se pretvaraju u udele, a dotadašnji akcionari postaju članovi Društva.

Pretvaranje akcija u udele vrši se srazmerno učeću svakog pojedinačnog akcionara u akcijskom tj, osnovnom kapitalu i to na način da svakom ranijem akcionaru Galeb-Metaloplastika ad, a sada članu Društva, pripadne udeo u Društvu koji odgovara procentualnom učešću broj akcija koje je taj akcionar osedovao u ukupnom kapitalu Galeb-Metaloplastika ad.

**Član 7.**

Članovi Društva zadržavaju svoja osnivačka prava i obaveze koje imaju na osnovu svog uloga u Društvu i srazmerno svom udelu imaju prava orpisana Zakonom i izmenjenim osnivačkim aktom Društva koji se usvaja istovremeno sa ovom odlukom.

**Član 8.**

Svaki akcionar ima pravo glasa protiv odluke o promeni pravne forme ili da prilikom glasanja bude uzdržan (dalje “Nesaglasni akcionar”) i s tim u vezi:

1. Nesaglasni akcionar ima pravo otkupa akcija umesto sticanja udela u Društvu, u skladu sa članovima 474. i 475. Zakona.
2. Galeb-Metaloplastika ad je obavezna da od Nesagalasnih akcionara, na njihov zahtev, otkupi akcije uz naknakdu propisanu članom 475. Zakona.
3. Nesaglasni akcionar koji želi da ostvari pravo na otkup njegovih akcija, takav zahtev mora dostaviti na sednici Skupđtine, na kojoj se donsi odluka o promeni pravne forme i to predsedniku Skupštine, a najkasnine u roku od 15 dana od dana zaključenja te sednice skupštiine, u skladu sa članom 475. stav 2. Zakona.
4. Nesaglasni akcionar koji zatraži otkup svojih akcija u skladu sa članom 475. Zakona, ne može osporavati ovu odluku o promeni pravne forme.
5. Predsednik Odbora direkotra Galeb-Metaloplastika ad dužan je da da pisanu izjavu da su sve obaveze u vezi sa otkupom akcija Nesaglasnih akcionara u celosti izvršene u skladu sa članom 475. i 476 Zakona, odnosno da nije bilo nesaglasnih akcionara.

**Član 9.**

Istovremeno sa ovom odlukom o promeni pravne forme, Skupština usvaja:

* Izmene osnivačkog akta Društva, radi usklađivanja sa odredbama Zakona, koje se odnose na društvo sa ograničenom odgovornošću, i
* Odluke kojima se razrešavaju organi Galeb-Metaloplastika ad, koji prestaju da postoje i imenuju članovi organa Društva, u skladu sa odredbama Zakona koje regulišu organe upravljanja društva sa ograničenom odgovornošću.

**Član 10.**

Sva pitanja u vezi sa upravljanjem Društvom, organima Društva, zastupanjem Društva i drugim pitanjima od značaja za organizaciju i poslovanje Društva nakon promene pravne forme, regulisana su Osnivačkim aktom Društva i odlukama o imenovanju organa Društva, usvojenim istovremeno sa ovom odlukom.

**Član 11.**

Uvid u dokumente i akta vezana za postupak promene pravne forme omogućen je akcionarima i/ili punomoćnicima akcionara u sedištu Galeb-Metaloplastika ad u Šapcu, na adresi, tokom perioda od mesec dana koji prethodi danu održavanja sednice skupštine na kojoj se usvaja odluka o promeni pravne forme svakog radnog dana u vremenu od 11,00 do 14,00 časova.

**Član 12.**

Galeb-Metaloplastika ad je svakom poveriocu koji je poznat, a čija potraživanja iznose najmanje 2.000.000,00 dinara u protivvrednosti bilo koje valute po srednjem kursu NBS na dan objavljivanja predloga odluke o promeni pravne forme, uputilo pisano obaveštenje o sporvođenju proemne pravne forme, najkasnije 30 dana pre održavanja sednice Skupštine na kojoj se donosi odluka o promeni pravne forme, o ispunjenju koje obaveze je Predsednik Odbora direktora Galeb-Metaloplastika ad dao pisanu izjavu u skladu sa članom 497. stav 2. Zakona.

**Član 13.**

Ovlašćuje se ostali zastupnik Galeb-Metaloplastika ad da podnese ovu odluku Agenciji za privredne ragistre i da izvrši sve eventualne ispravke i izmene ove odluke, ako je to neophodno za njeno izvršenje.

**Član 14.**

Ova odluka stupa na snagu danom davanja pisane izjave iz član 8. tačka 5) ove odluke, od strane predsednika Odbora direktora Galeb-Metaloplastika ad.

**Član 15.**

U skladu sa ovom odlukom, u Registru privrednih subjekata pri Agenciji za privredne registre izvršiće se registracija promene pravne forme akcionarskog društva Galeb-Metaloplastika ad u društvo sa ograničenom odgovornošću, kao i ispis akcija izdavaoca Galeb-Metaloplastika ad iz Centralnog registra, depoa i kliringa hartija od vrednosti, a nakon realizacije povlačenja akcija sa odgovarajućeg tržišta Beogradske Berze i brisanje Galeb-Metaloplastika ad iz Registra javnih društava kod Komisije za hartije od vrednosti.

Pravne posledice promene pravne forme nastupaju danom registracije promene u skladu sa Zakonom o registraciji.

**Član 16.**

Na sva pitanja koja nisu regulisana ovom Odlukom primenjivaće se odredbe Zakona.

**Predsednik Skupštine akcionara**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_